**Dôvodová správa**

**B. Osobitná časť**

**K čl. I**

**K bodom 1 až 4, 8, 12 až 14 a 16**

O zrušení právnickej osoby, zriadenej alebo založenej podľa právneho poriadku Slovenskej republiky (ďalej len „slovenská právnická osoba“), môže okrem nej samotnej rozhodnúť aj súd, napríklad v prípadoch podľa § 68b ods. 1 Obchodného zákonníka v znení zákona č. 390/2019 Z. z., pričom toto rozhodnutie štandardne nadobúda právne účinky nadobudnutím svojej právoplatnosti, alebo neskorším dňom určeným v tomto rozhodnutí. Okrem toho môže súd rozhodnúť aj v inej veci s tým, že právnym účinkom takéhoto rozhodnutia je zrušenie slovenskej právnickej osoby, ako napríklad rozhodnutím o zastavení konkurzného konania voči tejto právnickej osobe pre nedostatok majetku, alebo iným rozhodnutím o zrušení konkurzu na jej majetok ako takým, ktorým by sa konkurz na jej majetok zrušoval z dôvodu, že by na tento konkurz neboli predpoklady. Pokiaľ ide o slovenskú právnickú osobu, ktorá vzniká dňom, ku ktorému je zapísaná do obchodného registra, súd príslušný na rozhodovanie o zrušení tejto slovenskej právnickej osoby je zároveň registrovým súdom, ktorý vedie príslušnú časť obchodného registra, v ktorej je táto slovenská právnická osoba zapísaná, a je tak podľa § 4 ods. 1 písm. a) a b) zákona č. 272/2015 Z. z. o registri právnických osôb, podnikateľov a orgánov verejnej moci a o zmene a doplnení niektorých zákonov v znení neskorších predpisov osobou povinnou poskytovať Štatistickému úradu Slovenskej republiky údaje na účely ich zápisu, zmeny alebo výmazu v registri právnických osôb, podnikateľov a orgánov verejnej moci. Údaj o tom, či je slovenská právnická osoba zrušená, je ako údaj o právnom stave slovenskej právnickej osoby podľa § 1a písm. g) šiesteho bodu zákona č. 272/2015 Z. z. v znení zákona č. 302/2023 Z. z. údajom, ktorý sa v registri právnických osôb, podnikateľov a orgánov verejnej moci povinne eviduje podľa § 3 ods. 1 písm. o) zákona č. 272/2015 Z. z. v znení zákona č. 302/2023 Z. z., a ktorý tak môžu orgány verejnej moci Slovenskej republiky na účely svojej úradnej činnosti priamo získavať podľa § 1 ods. 1 v spojení s ods. 3 písm. a) zákona proti byrokracii v znení neskorších predpisov. Takýmto spôsobom teda môže orgán verejnej moci Slovenskej republiky príslušný na rozhodovanie o poskytovaní podpory na intervencie SPP SR buď v sektore ovocia a zeleniny alebo v určitom sektore buď mlieka a mliečnych výrobkov, bravčových výrobkov, ovčích alebo kozích výrobkov alebo zemiakov (ďalej len „ďalší vybraný výrobok“) overiť, či slovenská právnická osoba, ktorá je žiadateľom o poskytnutie podpory na intervencie SPP SR buď v sektore ovocia a zeleniny alebo v určitom sektore ďalších vybraných výrobkov, nie je zrušená rozhodnutím orgánu verejnej moci, vrátane orgánu verejnej moci iného ako súdu.

Podľa § 68 ods. 4 písm. c) Obchodného zákonníka v znení neskorších predpisov sa obchodná spoločnosť alebo družstvo zrušuje ukončením konkurzného konania voči tejto obchodnej spoločnosti alebo družstvu pre nedostatok majetku alebo iným rozhodnutím o zrušení konkurzu na jej majetok ako takým, ktorým by sa konkurz na jej majetok zrušoval z dôvodu, že by na tento konkurz neboli predpoklady, z čoho vyplýva, že ak voči slovenskej právnickej osobe prebieha konkurzné konanie alebo ak je na jej majetok vyhlásený konkurz, tak prebieha proces, ktorého výsledkom môže byť zrušenie tejto slovenskej právnickej osoby. To platí aj v prípade žiadateľov, ktorí sú fyzickými osobami, hoci fyzická osoba zo svojej podstaty nemôže byť zrušená. Podľa právneho poriadku Slovenskej republiky sa totiž v rámci konkurzu na majetok úpadcu všetok majetok, ktorý tomuto konkurzu podlieha, prevádza na peňažné prostriedky na účel uspokojenia veriteľov tohto úpadcu, a to podľa § 67 ods. 1 písm. b) zákona č. 7/2005 Z. z. o konkurze a reštrukturalizácii a o zmene a doplnení niektorých zákonov, vrátane toho majetku, ktorý tento úpadca nadobudol počas tohto konkurzu. Konkurz na majetok žiadateľa o poskytnutie podpory na intervencie SPP SR buď v sektore ovocia a zeleniny alebo v určitom sektore ďalších vybraných výrobkov teda podľa právneho poriadku Slovenskej republiky vyvoláva riziko zrušenia a následného zániku tohto žiadateľa, ak je právnickou osobou, ale aj riziko, že aktíva, ktoré investíciou uskutočnenou v rámci tejto intervencie SPP SR nadobudol, budú v rámci tohto konkurzu speňažené na účel uspokojenia jeho veriteľov, pričom toto druhé riziko vyvoláva bez ohľadu na to, či je tento žiadateľ fyzickou alebo právnickou osobou. To by bolo vzhľadom na účel investícií uskutočnených v rámci jednotlivých intervencií neprijateľné, aj vzhľadom na povinnosť príslušného členského štátu Európskej únie zabezpečovať, aby aktíva nadobudnuté investíciou uskutočnenou v rámci intervencie zostali vo vlastníctve osoby, na ich nadobudnutie do vlastníctva ktorou sa na túto intervenciu poskytla podpora, a aby zostali aj v užívaní osoby, na ich užívanie ktorou bola na ich nadobudnutie podpora na túto intervenciu poskytnutá. Aj údaje o vyhlásení konkurzu a o ukončení konkurzného konania sú však ako údaje o právnom stave podľa § 1a písm. g) šiesteho bodu zákona č. 272/2015 Z. z. v znení zákona č. 302/2023 Z. z. údajmi, ktoré sa v registri právnických osôb, podnikateľov a orgánov verejnej moci povinne evidujú, konkrétne o slovenských právnických osobách podľa § 3 ods. 1 písm. o) zákona č. 272/2015 Z. z. v znení zákona č. 302/2023 Z. z. a o fyzických osobách podľa § 2 ods. 2 písm. b) alebo písm. c) zákona č. 272/2015 Z. z. v znení zákona č. 302/2023 Z. z., vrátane fyzických osôb - podnikateľov, podľa § 3 ods. 2 písm. j) zákona č. 272/2015 Z. z. v znení zákona č. 302/2023 Z. z.

Z uvedených dôvodov sa zrušuje povinnosť žiadateľa o poskytnutie podpory na intervencie SPP SR buď v sektore ovocia a zeleniny alebo v určitom sektore ďalších vybraných výrobkov, ktorý je právnickou osobou, predkladať ku svojej žiadosti aj potvrdenie súdu o tom, že právne záväzne nerozhodol o jeho zrušení, alebo že právne záväzne nerozhodol v inej veci rozhodnutím, ktorého právnym účinkom je jeho zrušenie. Ustanovuje sa však nová hmotnoprávna podmienka poskytnutia podpory na intervencie SPP SR buď v sektore ovocia a zeleniny alebo v určitom sektore ďalších vybraných výrobkov žiadateľovi, a síce, že voči nemu nesmie byť vedené konkurzné konanie, a že na jeho majetok nesmie byť vyhlásený konkurz.

Zároveň sa upresňujú niektoré ustanovenia, ako napríklad podmienka poskytnutia podpory na intervencie SPP SR buď v sektore ovocia a zeleniny alebo v určitom sektore ďalších vybraných výrobkov žiadateľovi spočívajúca vo vysporiadaných finančných vzťahoch tohto žiadateľa so štátnym rozpočtom, ktorá sa upresňuje ako podmienka, že tento žiadateľ nesmie mať voči Slovenskej republike dlh po dátume jeho splatnosti, s výnimkou prípadu, v ktorom možno pohľadávku Slovenskej republiky zodpovedajúcu tomuto dlhu v rámci poskytnutia tejto podpory žiadateľovi započítať proti pohľadávkam tohto žiadateľa. Vďaka tejto úprave teda nebude potrebné, aby žiadateľ najprv tento svoj dlh voči Slovenskej republike splnil, pokiaľ k jeho splneniu bude môcť dôjsť takýmto zápočtom. Možnosť takéhoto započítania samozrejme závisí najmä od pravidiel ustanovených v § 14 zákona č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a v zákona č. 374/2014 Z. z. o pohľadávkach štátu a o zmene a doplnení niektorých zákonov v znení neskorších predpisov.

**K bodu 5**

Podľa § 13 ods. 12 zákona č. 280/2017 Z. z. Pôdohospodárska platobná agentúra zamietne poskytnutie podpory v pôdohospodárstve a rozvoji vidieka prijímateľovi, ak sa zistí, že tento prijímateľ, jeho štatutárny orgán, člen jeho štatutárneho orgánu alebo osoba, ktorá koná v mene a na účet tohto prijímateľa, je odsúdená pre niektorý trestný čin uvedený v § 212 až 282 alebo § 283 Trestného zákona v znení neskorších predpisov, teda že niektorá z týchto osôb je odsúdená pre niektorý z trestných činov proti majetku alebo pre niektorý z trestných činov hospodárskych. Vzhľadom na povinnosť Pôdohospodárskej platobnej agentúry zamietnuť za uvedených okolností poskytnutie podpory v pôdohospodárstve a rozvoji vidieka sa teda žiadateľovi o poskytnutie podpory na intervencie SPP SR buď v sektore ovocia a zeleniny alebo v určitom sektore ďalších vybraných výrobkov ustanovuje povinnosť predložiť k žiadosti o poskytnutie tejto podpory aj údaje, ktoré musí obsahovať žiadosť o výpis z registra trestov všetkých členov jeho štatutárneho orgánu a všetkých osôb, ktoré sú oprávnené konať v jeho mene a na jeho účet, aby bolo možné overiť, či tieto osoby nie sú pre niektorý z trestných činov proti majetku alebo pre niektorý z trestných činov hospodárskych odsúdené.

**K bodom 6 a 7**

Ako nová povinná príloha k žiadosti o poskytnutie podpory SR na intervencie SPP SR buď v sektore ovocia a zeleniny alebo v určitom sektore ďalších vybraných výrobkov sa dopĺňa popis toho, akým spôsobom bola každá z týchto intervencií SPP SR reálne vykonaná, a kým spôsobom dosiahla sektorový cieľ a špecifický cieľ podľa čl. 6 ods. 1 nariadenia (EÚ) 2021/2115 alebo prierezový cieľ podľa čl. 6 ods. 2 nariadenia (EÚ) 2021/2115 (ďalej len „špecifický cieľ“), ktorý musela podľa novelizovaného nariadenia vlády v znení navrhovaného nariadenia vlády dosiahnuť. Niektoré intervencie SPP SR buď v sektore ovocia a zeleniny alebo v určitom sektore ďalších vybraných výrobkov totiž spočívajú len v akciách, ako napríklad v poradenských službách, odbornej príprave alebo propagácii, komunikácii či marketingu, a tak je spätná kontrola ich vykonania pomerne náročná. Pri tých intervenciách, ktoré majú investičnú povahu, je ľahké skontrolovať existenciu aktív, ktoré boli ich uskutočnením nadobudnuté, no pri tých, ktoré majú povahu jednorazovej akcie či získavania alebo poskytovania informácií, je potrebné popísať, čo sa vlastne vykonalo, a aký cieľ sa vykonaním týchto intervencií dosiahol. Takýto popis spôsobu vykonania tej ktorej intervencie SPP SR buď v sektore ovocia a zeleniny alebo v určitom sektore ďalších vybraných výrobkov pomôže v konaní o poskytnutí podpory SR na túto intervenciu SPP SR zistiť, či jej vykonanie skutočne dosiahlo sektorový cieľ a špecifický cieľ, ktorého dosiahnutie je v rámci vnútroštátneho vymedzenia tejto intervencie SPP SR povinné tak, aby na jej vykonanie bolo túto podporu SR možné poskytnúť.

**K bod 9, 10 a 17**

Ako podklad najmä pre poskytovanie podporovania pre rozvoj vidieka financovaného z Európskeho poľnohospodárskeho fondu pre rozvoj vidieka a prípadne aj doplnkového vnútroštátneho financovania rozvoja vidieka, ktorého ustanovenie je začlenené do programov Slovenskej republiky rozvoja vidieka, financovaných z finančných prostriedkov Európskej únie a z finančných prostriedkov určených na financovanie tohto doplnkového vnútroštátneho financovania, a pre poskytovanie podpory SR na intervencie SPP SR v záujme rozvoja vidieka podľa čl. 69 nariadenia (EÚ) 2021/2115, štátna príspevková organizácia s názvom Národné poľnohospodárske a potravinárske centrum v rámci plnenia úlohy štátu, ktorá jej bola zadaná ministerstvom pôdohospodárstva zmluvou č. 342/2021/MPRVSR–220 zo dňa 17.12.2021 v znení dodatku č. 2 zo dňa 01.06.2022, vypracovala katalóg adekvátnych cien vybraných zariadení používaných v poľnohospodárstve. Keďže ministerstvo pôdohospodárstva na určovanie adekvátnych cien vybraných typov tovarov, služieb alebo prác používaných na vykonávanie jednotlivých intervencií SPP SR na účely poskytovania podpory SR na tieto intervencie SPP SR prakticky využíva služby ním zriadených rozpočtových alebo príspevkových organizácií, navrhuje sa túto skutočnosť reflektovať aj v novelizovanom nariadení vlády v znení navrhovaného nariadenia vlády. Podľa účinného právneho stavu je takéto odborné určenie adekvátnych cien vybraných tovarov, služieb alebo prác použiteľným podkladom pre posúdenie hospodárnosti, efektívnosti a účinnosti vynaloženia výdavkov na tieto tovary, služby alebo práce. Navrhovaným nariadením vlády sa však zároveň ustanovuje právna záväznosť takéhoto určenia výšky výdavkov na obstaranie vybraných typov tovarov, služieb alebo prác ako výdavkov vynaložených v súlade so zásadami hospodárnosti, efektívnosti a účinnosti pre konanie o poskytnutí podpory SR na tie intervencie SPP SR buď v sektore ovocia a zeleniny alebo v určitom sektore ďalších vybraných výrobkov, ktoré boli vykonávané práve obstaraním týchto tovarov, služieb alebo prác. Táto právna záväznosť sa prejaví tak, že takto rozpočtovou alebo príspevkovou organizáciou ministerstva pôdohospodárstva určená výška výdavkov na obstaranie týchto typov tovarov, služieb alebo prác, bude v konaní o poskytnutí podpory SR na intervencie SPP SR buď v sektore ovocia a zeleniny alebo v určitom sektore ďalších vybraných výrobkov, vykonávané obstaraním týchto tovarov, služieb alebo prác, považovaná za strop výdavkov na toto ich obstaranie, na pokrytie ktorých alebo na pokrytie časti ktorých bude v tomto konaní možné poskytnúť podporu SR. Vzhľadom na dynamický vývoj cien na trhu sa však zároveň ustanovuje, že toto určenie adekvátnych výdavkov je na účely poskytovania uvedenej podpory SR právne záväzné len vtedy, ak bolo vykonané pred menej ako tromi rokmi od vynaloženia výdavkov, o poskytnutí tejto podpory SR na pokrytie ktorých alebo na pokrytie časti ktorých sa vedie príslušné konanie.

**K bodu 11**

Upravuje sa implementácia čl. 23 ods. 1 piateho pododseku delegovaného nariadenia Komisie (EÚ) 2022/126 zo 7. decembra 2021, ktorým sa dopĺňa nariadenie Európskeho parlamentu a Rady (EÚ) 2021/2115 o dodatočné požiadavky na určité typy intervencie stanovené členskými štátmi v ich strategických plánoch SPP na obdobie 2023 až 2027 podľa uvedeného nariadenia, ako aj o pravidlá týkajúce sa pomeru pre normu dobrého poľnohospodárskeho a environmentálneho stavu 1 (norma GAEC 1) (Ú. v. EÚ L 20, 31.1.2022) v platnom znení. Upravované ustanovenie ustanovuje, že výdavky vynaložené v súlade so zásadami hospodárnosti, efektívnosti a účinnosti podľa čl. 33 ods. 1 nariadenia Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (Ú. v. EÚ L 193 30.7.2018) a podľa § 19 ods. 3 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení zákona č. 323/2007 Z. z. (ďalej len „hospodárnosť, efektívnosť a účinnosť“), na pokrytie ktorých alebo na pokrytie časti ktorých možno poskytnúť podporu (ďalej len „oprávnené výdavky“), vynaložené na administratívu alebo na zamestnancov v rámci intervencie SPP SR, ktorou je propagácia, komunikácia alebo marketing týkajúci sa buď produkovaného ovocia a zeleniny alebo ďalších vybraných výrobkov, alebo ktorou sú komunikačné akcie zamerané na zvyšovanie povedomia alebo informovanie spotrebiteľov buď o produkovanom ovocí a zelenine alebo ďalších vybraných výrobkoch, ktoré boli v rámci vykonávania tejto intervencie SPP SR vynaložené vo výške presahujúcej 50 % oprávnených výdavkov vynaložených na jej vykonávanie, nie sú považované za oprávnené výdavky, resp., presnejšie povedané, že za oprávnené výdavky na vykonávanie tejto intervencie SPP SR sú považované len výdavky vynaložené v rámci tohto 50 % - ného limitu, ustanoveného v čl. 23 ods. 1 piateho pododseku delegovaného nariadenia (EÚ) 2022/126. Účinné znenie však v súvislosti s vymedzením týchto oprávnených výdavkov obsahuje nevhodnú formuláciu „*ktoré vznikli priamo prijímateľovi podpory na vykonávanie tohto opatrenia* (intervencie SPP SR)*,* “, ktorá navádza, že ide len o výdavky vynaložené priamo prijímateľom podpory SR na intervencie SPP SR buď v sektore ovocia a zeleniny alebo v určitom sektore ďalších vybraných výrobkov, a nie aj o výdavky vynaložené jeho spoločníkmi alebo členmi, alebo vynaložené spoločníkmi alebo členmi týchto spoločníkov alebo členov. Preto sa táto formulácia navrhuje vypustiť.

**K bodu 15**

Poskytnutie podpory SR na intervencie SPP SR v určitom sektore ďalších vybraných výrobkov sa schvaľuje na vykonávanie týchto intervencií počas viacerých kalendárnych rokov, podľa dĺžky trvania operačného programu, prostredníctvom ktorého sa tieto intervencie SPP SR vykonávajú. Schváleniami poskytnutia podpory SR na intervencie SPP SR v určitom sektore ďalších vybraných výrobkov sa zároveň schvaľuje výška oprávnených výdavkov na vykonávanie týchto intervencií počas každého z týchto kalendárnych rokov. Ak je v úhrne schválená taká výška oprávnených výdavkov na vykonávanie intervencií SPP SR v určitom sektore ďalších vybraných výrobkov počas určitého kalendárneho roka, že by už podľa nariadenia vlády Slovenskej republiky č. 165/2023 Z. z., ktorým sa ustanovujú pravidlá poskytovania podpory na vykonávanie opatrení Strategického plánu spoločnej poľnohospodárskej politiky vo vybraných poľnohospodárskych sektoroch (ďalej len „novelizované nariadenie vlády“) nebolo možné schváliť ďalšie poskytnutia podpory SR na vykonávanie intervencií SPP SR v tomto sektore ďalších vybraných výrobkov počas tohto kalendárneho roka, tak je vlastne dosiahnutý ideálny stav, že sa vyčerpá celý objem finančných prostriedkov Európskej únie, ktorý bol na poskytovanie podpory SR na vykonávanie intervencií SPP SR v tomto sektore ďalších vybraných výrobkov počas tohto kalendárneho roka orientačne pridelený v čase udeľovania týchto schválení. Tak je totiž účinné novelizované nariadenie vlády nastavené, že schválenia poskytnutia podpory SR na vykonávanie intervencií SPP SR v určitom sektore ďalších vybraných výrobkov počas určitého kalendárneho roka, ktoré boli udelené na základe žiadostí podaných v tom istom kalendárnom roku, vlastne zaberajú miesta pre udelenie ďalšieho takého schválenia, ak by sa na poskytnutia podpory SR na vykonávanie týchto intervencií SPP SR počas tohto kalendárneho roka, na ktoré sú už tieto schválenia udelené, podľa dostatočne zisteného skutkového stavu veci minuli všetky finančné prostriedky, ktoré sú na vykonávanie intervencií SPP SR v tomto sektore ďalších vybraných výrobkov počas tohto kalendárneho roka pridelené. Obdobné pravidlo platí aj na situácie, že sa k schváleniam poskytnutia podpory SR na vykonávanie intervencií SPP SR v určitom sektore ďalších vybraných výrobkov počas určitého kalendárneho roka udeleným na základe žiadostí podaných v tom istom kalendárnom roku udelilo ďalšie schválenie poskytnutia podpory SR na vykonávanie intervencií SPP SR v tomto sektore ďalších vybraných výrobkov počas tohto kalendárneho roka, ktoré sa k nim podľa novelizovaného nariadenia vlády mohlo udeliť za podmienky, že len na poskytnutia podpory SR schválené týmito pôvodnými schváleniami udelenými na základe žiadostí podaných v tom istom kalendárnom roku by sa podľa dostatočne zisteného skutkového stavu veci všetky finančné prostriedky pridelené na poskytovanie podpory SR na vykonávanie intervencií SPP SR v tomto sektore ďalších vybraných výrobkov počas tohto kalendárneho roka neminuli. Ak by teda napríklad žiadatelia v kalendárnom roku 2024 požiadali o schválenie poskytnutia podpory SR na vykonávanie intervencií SPP SR v sektore ovčích alebo kozích výrobkov počas kalendárneho roka 2025, a tým pádom najmenej aj počas kalendárnych rokov 2026 a 2027, keďže operačný program, prostredníctvom ktorého sa intervencie v určitom ďalšom sektore vykonávajú, musí podľa čl. 67 ods. 6 v nadväznosti na čl. 50 ods. 2 nariadenia (EÚ) 2021/2115 trvať najmenej tri roky, a na základe týchto žiadostí by sa tieto poskytnutia podpory SR schválili tak, že by sa na vykonávanie týchto intervencií SPP SR počas kalendárneho roka 2026 podľa dostatočne zisteného skutkového stavu veci vyčerpali všetky finančné prostriedky, ktoré sú na vykonávanie intervencií SPP SR v sektore ovčích alebo kozích výrobkov počas tohto kalendárneho roka pridelené, tak by sa už na vykonávanie intervencií SPP SR v sektore ovčích alebo kozích výrobkov počas kalendárneho roka 2026 na základe nových žiadostí podaných v kalendárnom roku 2025 nemohli schváliť nijaké nové poskytnutia podpory SR. Ak by však niektorý z týchto žiadateľov zanikol, alebo by si niektorí z týchto žiadateľov nechali znížiť výšku oprávnených výdavkov, ktorú majú na vykonávanie týchto intervencií SPP SR počas kalendárneho roka 2026 schválenú, mohol by sa tým vytvoriť priestor pre ďalšie schválenia poskytnutia podpory SR na intervencie SPP SR v sektore ovčích alebo kozích výrobkov počas tohto kalendárneho roka, ak by sa týmto zánikom niektorého z týchto žiadateľov alebo týmto znížením schválenej výšky oprávnených výdavkov výška oprávnených výdavkov na vykonávanie týchto intervencií SPP SR počas tohto kalendárneho roka, ktorú majú v úhrne schválenú všetci žiadatelia, znížila na toľko, že by sa na pokrytie jej časti, na ktorú možno poskytnúť podporu SR (*60 % oprávnených výdavkov, na ktorých možno poskytnúť podporu z finančných prostriedkov Európskej únie podľa čl. 68 ods. 2 nariadenia (EÚ) 2021/2115, zastropovaných do 6% hodnoty predávanej produkcie podľa čl. 31 a 32 delegovaného nariadenia (EÚ) 2022/126 v platnom znení poľnohospodárskych výrobkov v určitom ďalšom sektore podľa čl. 68 ods. 3 nariadenia (EÚ) 2021/2115 u daného žiadateľa*), podľa dostatočne zisteného skutkového stavu veci nevyčerpali všetky finančné prostriedky pridelené na vykonávanie intervencií SPP SR v sektore ovčích alebo kozích výrobkov počas tohto kalendárneho roka. Ak by sa v rámci takéhoto priestoru na základe žiadostí podaných v kalendárnom roku 2025 schválili ďalšie poskytnutia podpory SR na vykonávanie intervencií SPP SR v sektore ovčích alebo kozích výrobkov počas kalendárneho roka 2026, a tým pádom, vzhľadom na minimálnu dĺžku operačných programov, prostredníctvom ktorých sa intervencie SPP SR v určitom ďalšom sektore vykonávajú, aj na vykonávanie intervencií SPP SR v sektore ovčích alebo kozích výrobkov počas kalendárneho roka 2027 (*teda za predpokladu, že by bol vytvorený priestor aj na ďalšie schválenia poskytnutia podpory SR na vykonávanie intervencií SPP SR v sektore ovčích alebo kozích výrobkov počas kalendárneho roka 2027*), pri posudzovaní priestoru na schválenie ďalších poskytnutí podpory SR na vykonávanie intervencií SPP SR v sektore ovčích alebo kozích výrobkov počas kalendárneho roka 2027, o ktoré by sa žiadalo v kalendárnom roku 2026, by sa už posudzovalo, či sa podľa dostatočne zisteného skutkového stavu veci všetky finančné prostriedky pridelené na vykonávanie intervencií SPP SR v sektore ovčích alebo kozích výrobkov počas kalendárneho roka 2027 vyčerpajú na poskytnutie podpory SR na pokrytie časti úhrnnej výšky oprávnených výdavkov, ktorá je na vykonávanie intervencií SPP SR v sektore ovčích alebo kozích výrobkov počas kalendárneho roka 2027 schválená na základe žiadostí podaných v kalendárnom roku 2024, aj ktorá je do-schválená na základe žiadostí podaných v kalendárnom roku 2025. Z uvedeného príkladu je zrejmé, že na základe každoročného podávania žiadostí o schválenie poskytnutia podpory SR na vykonávanie intervencií SPP SR v určitom sektore ďalších vybraných výrobkov počas bezprostredne nasledujúceho kalendárneho roka by sa mala zabezpečovať plná saturácia oprávnených výdavkov schválených na vykonávanie intervencií SPP SR v tomto sektore ďalších vybraných výrobkov počas tohto kalendárneho roka tak, aby sa na toto ich vykonávanie podľa dostatočne zisteného skutkového stavu veci vyčerpal celý balík finančných prostriedkov Európskej únie, ktoré sú na ich vykonávanie pridelené. Ak sa však takýto ideálny stav plnej saturácie oprávnených výdavkov schválených na vykonávanie intervencií SPP SR v určitom sektore ďalších vybraných výrobkov počas určitého kalendárneho roka podarí dosiahnuť, no reálne sa ich objem nevyčerpá v dostatočnej miere tak, že by sa na pokrytie časti tejto ich schválenej výšky spotrebovali všetky finančné prostriedky Európskej únie, ktoré sú na poskytovanie podpory SR vykonávanie intervencií SPP SR v tomto sektore ďalších vybraných výrobkov počas tohto kalendárneho roka pridelené, tak tieto nespotrebované finančné prostriedky Európskej únie po skončení príslušného poľnohospodárskeho finančného roka prepadnú. Pri tom nie je relevantné, či k tomuto nedostatočnému vynaloženiu oprávnených výdavkov na vykonávanie intervencií SPP SR v určitom sektore ďalších vybraných výrobkov počas určitého kalendárneho roka nedosahujúcemu úhrnnú výšku pôvodne schválenú na vykonávanie intervencií SPP SR v tomto sektore ďalších vybraných výrobkov počas tohto kalendárneho roka dôjde po predchádzajúcom znížení výšky týchto oprávnených výdavkov, ktorú majú schválenú jeden alebo viacerí žiadatelia, alebo či k nemu dôjde aj bez predchádzajúceho zníženia tejto ich schválenej výšky len z dôvodu nedostatočného reálneho vynaloženia týchto oprávnených výdavkov zo strany týchto žiadateľov, ich spoločníkov alebo členov, alebo zo strany spoločníkov alebo členov týchto ich spoločníkov alebo členov. Dôsledkom je totiž v oboch prípadoch situácia, že na vykonávanie intervencií SPP SR v určitom sektore ďalších vybraných výrobkov počas určitého kalendárneho roka bola v istom okamihu schválená taká úhrnná výška oprávnených výdavkov, že by sa na aspoň čiastočné pokrytie tej ich časti, na pokrytie ktorej možno poskytnúť podporu SR, podľa dostatočne zisteného skutkového stavu veci vyčerpali všetky finančné prostriedky pridelené na vykonávanie intervencií SPP SR v tomto sektore ďalších vybraných výrobkov počas tohto kalendárneho roka, teda že vykonávanie intervencií SPP SR v tomto sektore ďalších vybraných výrobkov počas tohto kalendárneho roka bolo v istom okamihu plne saturované schválenou úhrnnou výškou oprávnených výdavkov na vykonávanie intervencií SPP SR v tomto sektore ďalších vybraných výrobkov počas tohto kalendárneho roka tak, že by sa na vykonávanie intervencií SPP SR v tomto sektore ďalších vybraných výrobkov počas tohto kalendárneho roka podľa dostatočne zisteného skutkového stavu veci vyčerpali všetky finančné prostriedky pridelené na vykonávanie intervencií SPP SR v tomto sektore ďalších vybraných výrobkov počas tohto kalendárneho roka, ale kvôli reálnemu vynaloženiu nižšej výšky oprávnených výdavkov na vykonávanie intervencií SPP SR v tomto sektore ďalších vybraných výrobkov počas tohto kalendárneho roka u jedného alebo viacerých žiadateľov, než akú mali týmito schváleniami v uvedenom okamihu schválenú, na pokrývanie tej časti úhrnnej výšky reálne vynaložených oprávnených výdavkov na vykonávanie intervencií SPP SR v tomto sektore ďalších vybraných výrobkov počas tohto kalendárneho roka, na pokrytie ktorej možno poskytnúť podporu SR, nebude možné vyčerpať celý objem finančných prostriedkov, ktorý je na poskytovanie podpory SR na vykonávanie intervencií SPP SR v tomto sektore ďalších vybraných výrobkov počas tohto kalendárneho roka pridelený. Samozrejme, v takýchto prípadoch je stále možné použiť orientačnú alokáciu finančných prostriedkov Európskej únie na poskytovanie podpory na intervencie SPP SR v určitom sektore ďalších vybraných výrobkov na poskytovanie podpory na intervencie SPP SR v inom sektore ďalších vybraných výrobkov, nakoľko to umožňuje flexibilita medzi orientačnými alokáciami finančných prostriedkov Európskej únie na intervencie v určitom ďalšom sektore v rámci celkovej alokácie finančných prostriedkov Európskej únie na intervencie v ďalších sektoroch, ustanovená článkom 101 ods. 3 nariadenia (EÚ) 2021/2115. Nie vždy je však v praxi možné tento mechanizmus použiť. Aby totiž finančné prostriedky Európskej únie, ktoré sú orientačne alokované na poskytovanie podpory na vykonávanie intervencií SPP SR v určitom sektore ďalších vybraných výrobkov počas určitého kalendárneho roka, a ktoré na tento účel zároveň nemožno reálne minúť, bolo možné použiť na poskytovanie podpory SR na vykonávanie intervencií SPP SR v inom sektore ďalších vybraných výrobkov počas tohto kalendárneho roka, musela by byť schválená dostatočná výška oprávnených výdavkov na vykonávanie intervencií SPP SR v tomto inom sektore ďalších vybraných výrobkov počas tohto kalendárneho roka, na poskytovanie tejto podpory SR na pokrývanie príslušnej časti ktorej by bolo tieto finančné prostriedky možné aspoň čiastočne použiť. To isté samozrejme platí aj pre použitie finančných prostriedkov Európskej únie, ktoré sú orientačne alokované na poskytovanie podpory na vykonávanie intervencií SPP SR v určitom sektore ďalších vybraných výrobkov počas určitého kalendárneho roka, a ktoré na tento účel zároveň nemožno reálne minúť, na poskytovanie podpory SR na vykonávanie intervencií SPP SR vo viacerých iných sektoroch ďalších vybraných výrobkov počas tohto kalendárneho roka. Skrátka musia existovať schválené oprávnené výdavky na intervencie SPP SR v iných sektoroch ďalších vybraných výrobkov, na pokrytie podporou SR príslušnej časti ktorých možno použiť nevyužité finančné prostriedky Európskej únie, ktoré boli pôvodne alokované na poskytovanie podpory na intervencie SPP SR v určitom sektore ďalších vybraných výrobkov. A tie existujú len vtedy, ak si o ich schválenie na vykonávanie intervencií SPP SR v určitom sektore ďalších vybraných výrobkov počas určitého kalendárneho roka požiadali ostatní žiadatelia. Samozrejme, určitý žiadateľ môže mať už vopred schválené oprávnené výdavky na vykonávanie intervencií SPP SR v určitom sektore ďalších vybraných výrobkov počas určitého kalendárneho roka v tak vysokej výške, že by sa z pôvodne pridelenej alokácie finančných prostriedkov podľa dostatočne zisteného skutkového stavu veci podporou SR nepokryla ani celá časť týchto výdavkov, na pokrytie ktorej by ju inak bolo možné poskytnúť, no môžu existovať aj prípady žiadateľov, ktorí majú schválenú len takú výšku oprávnených výdavkov na vykonávanie intervencií SPP SR v tomto sektore ďalších vybraných výrobkov počas tohto kalendárneho roka, že by sa z pôvodne pridelenej alokácie finančných prostriedkov podľa dostatočne zisteného skutkového stavu veci podporou SR pokryla akurát presne celá časť týchto výdavkov, na pokrytie ktorej ju možno poskytnúť. Niekedy teda nevyužité finančné prostriedky, ktoré sa mali podľa dostatočne zisteného skutkového stavu veci pôvodne minúť na poskytnutie podpory SR určitému žiadateľovi na vykonávanie intervencií SPP SR v určitom sektore ďalších vybraných výrobkov počas určitého kalendárneho roka, možno použiť na poskytnutie podpory SR na vykonávanie intervencií SPP SR v tom istom sektore ďalších vybraných výrobkov počas tohto kalendárneho roka pre iných žiadateľov, ktorí na to majú dostatočný objem schválených oprávnených výdavkov vynaložených na vykonávanie týchto intervencií SPP SR počas tohto kalendárneho roka, a niekedy ich zas možno použiť na poskytnutie podpory SR na vykonávanie intervencií SPP SR v inom sektore ďalších vybraných výrobkov počas tohto kalendárneho roka pre úplne iných žiadateľov, ktorí na to majú dostatočný objem schválených oprávnených výdavkov vynaložených na vykonávanie týchto intervencií SPP SR počas tohto kalendárneho roka. Niekedy si však takýto presun nevyhnutne vyžaduje zvýšenie výšky oprávnených výdavkov na vykonávanie intervencií SPP SR v určitom sektore ďalších vybraných výrobkov počas určitého kalendárneho roka, ktorú majú schválenú niektorí iní žiadatelia, aby vôbec existovali schválené oprávnené výdavky vynaložené na vykonávanie intervencií SPP SR v sektore ďalších vybraných výrobkov počas tohto kalendárneho roka, na pokrytie podporou SR príslušnej časti ktorých by tieto finančné prostriedky vôbec mohli byť presunuté. Z tohto dôvodu je zámerom navrhovaného ustanovenia motivovať žiadateľov, ktorí si nechali znížiť svoju pôvodne schválenú výšku oprávnených výdavkov na vykonávanie intervencií SPP SR v určitom sektore ďalších vybraných výrobkov počas určitého kalendárneho roka, alebo u ktorých sa na vykonávanie týchto intervencií SPP SR počas tohto kalendárneho roka jednoducho len vynaložilo menej oprávnených výdavkov, než koľko mali na ich vykonávanie počas tohto kalendárneho roka schválených, hľadať za toto zníženie objemu vynaložených oprávnených výdavkov na vykonávanie týchto intervencií SPP SR počas tohto kalendárneho roka oproti objemu, ktorý mali na ich vykonávanie počas tohto kalendárneho roka pôvodne schválený, iných záujemcov o podporu SR na vykonávanie intervencií SPP SR v sektore ďalších vybraných výrobkov počas tohto kalendárneho roka, na pokrývanie touto podporou SR časti oprávnených výdavkov na vykonávanie týchto intervencií SPP SR počas tohto kalendárneho roka u ktorých možno presunúť pôvodne alokované finančné prostriedky, ktoré sa tým pádom neminú na pokrytie časti oprávnených výdavkov na vykonávanie intervencií SPP SR vo vyššie uvedenom určitom sektore ďalších vybraných výrobkov počas tohto kalendárneho roka, ktoré mali pôvodne schválené títo žiadatelia. Cieľom je zabraňovať možnému prepadnutiu finančných prostriedkov Európskej únie pridelených na poskytovanie podpory SR na vykonávanie intervencií SPP SR v sektore ďalších vybraných výrobkov počas určitého kalendárneho roka, ku ktorému by došlo uplynutím poľnohospodárskeho finančného roka, v ktorom sa mala táto podpora SR poskytnúť, ak by tieto finančné prostriedky dovtedy nemohli byť použité na poskytnutie podpory SR na vykonávanie nijakých intervencií SPP SR v sektore ďalších vybraných výrobkov počas tohto kalendárneho roka.

Na uvedený účel sa ustanovuje krátenie výšky podpory SR na vykonávanie intervencií SPP SR v určitom sektore ďalších vybraných výrobkov počas určitého kalendárneho roka poskytovanej žiadateľovi, ktorý vynaložením nižšej výšky oprávnených výdavkov na vykonávanie týchto intervencií SPP SR počas tohto kalendárneho roka, než akú mal pôvodne schválenú, zapríčinil, že sa nevyčerpala celá suma finančných prostriedkov, ktoré boli pôvodne v úhrne pridelené na vykonávanie intervencií SPP SR v sektoroch ďalších vybraných výrobkov počas tohto kalendárneho roka. Toto krátenie je pomerné, a kráti sa pri ňom o ten istý podiel, o aký bola u tohto žiadateľa vynaložená nižšia výška oprávnených výdavkov na vykonávanie intervencií SPP SR v určitom sektore ďalších vybraných výrobkov počas určitého kalendárneho roka, než na pokrytie časti akej mal pôvodne schválené poskytnutie podpory SR na vykonávanie týchto intervencií SPP SR počas tohto kalendárneho roka. Ak by sa teda takto u určitého žiadateľa vynaložilo o 30 % menej oprávnených výdavkov na vykonávanie intervencií SPP SR v určitom sektore ďalších vybraných výrobkov počas určitého kalendárneho roka, než koľko mal pôvodne schválené, aj podpora SR, ktorá by sa mu na vykonávanie týchto intervencií SPP SR počas tohto kalendárneho roka poskytovala, by sa mu poskytovala vo výške krátenej o 30 %, teda o ten istý podiel. Takéto krátenie by sa uplatnilo len za situácie, že bola schválená ideálna úhrnná výška oprávnených výdavkov na vykonávanie intervencií SPP SR v určitom sektore ďalších vybraných výrobkov počas určitého kalendárneho roka, na pokrytie podporou SR časti ktorej by sa podľa dostatočne zisteného skutkového stavu veci vyčerpala celá alokácia finančných prostriedkov Európskej únie na poskytovanie podpory na vykonávanie intervencií SPP SR v tomto sektore ďalších vybraných výrobkov počas tohto kalendárneho roka, a že takéto schválenie tejto ideálnej úhrnnej výšky oprávnených výdavkov trvalo kedykoľvek počas tohto kalendárneho roka. Len takýto ideálny stav je totiž možné narušiť tým, že sa u jedného alebo viacerých žiadateľov nakoniec nevynaloží taký objem týmto schválením pôvodne schválených oprávnených výdavkov na vykonávanie intervencií SPP SR v určitom sektore ďalších vybraných výrobkov počas určitého kalendárneho roka, že sa na vykonávanie intervencií SPP SR v tomto sektore ďalších vybraných výrobkov počas tohto kalendárneho roka nakoniec nevyčerpá celá alokácia finančných prostriedkov pridelených na poskytovanie podpory SR na vykonávanie intervencií SPP SR v tomto sektore ďalších vybraných výrobkov počas tohto kalendárneho roka, a že sa táto alokácia nevyčerpá ani na poskytovanie podpory SR na vykonávanie intervencií SPP SR v ktoromkoľvek inom sektore ďalších vybraných výrobkov počas tohto kalendárneho roka. Na účely tohto ustanovovaného krátenia nie je relevantné, či si daný žiadateľ svoju schválenú výšku oprávnených výdavkov na vykonávanie intervencií SPP SR v určitom sektore ďalších vybraných výrobkov počas určitého kalendárneho roka nechal vopred znížiť, ak jeho pôvodné schválenie výšky týchto oprávnených výdavkov v akomkoľvek okamihu počas tohto kalendárneho roka spolu so schváleniami výšok oprávnených výdavkov na vykonávanie intervencií SPP SR v tomto sektore ďalších vybraných výrobkov počas tohto kalendárneho roka u ostatných žiadateľov tvorili vyššie uvedený ideálny stav, pri ktorom by sa na pokrytie časti úhrnnej výšky týchto oprávnených výdavkov podporou SR podľa dostatočne zisteného skutkového stavu veci vyčerpali všetky finančné prostriedky, ktoré boli na tento účel pridelené. Samozrejme, ako už bolo uvedené, cieľom tohto ustanovenia v skutočnosti nie je krátiť podporu SR na vykonávanie intervencií SPP SR v určitom sektore ďalších vybraných výrobkov počas určitého kalendárneho roka žiadateľom, ktorí nedokázali vynaložiť celú im pôvodne schválenú výšku oprávnených výdavkov na vykonávanie týchto intervencií SPP SR počas tohto kalendárneho roka, ale motivovať ich k snahe nájsť za toto svoje zníženie náhradu u ostatných žiadateľov, ktorí by si mohli namiesto nich nechať svoju schválenú výšku oprávnených výdavkov na vykonávanie intervencií SPP SR v sektore ďalších vybraných výrobkov počas tohto kalendárneho roka naopak zvýšiť, tak aby nedochádzalo k zbytočným prepadnutiam finančných prostriedkov, ktoré sú na pokrývanie časti týchto schválených výšok oprávnených výdavkov pridelené.

**K bodu 18**

Dopĺňa sa prechodné ustanovenie, podľa ktorého sa na všetky žiadosti vo veci podpory na vykonávanie intervencií SPP SR buď v sektore ovocia a zeleniny alebo v určitom sektore ďalších vybraných výrobkov počas obdobia, ktoré uplynulo pred kalendárnom rokom 2024, bude naďalej vzťahovať právna úprava účinná do 14. októbra 2024, teda právna úprava, do ktorej nie je premietnutá prvá zmena strategického plánu spoločnej poľnohospodárskej politiky Slovenskej republiky. Ide nielen o žiadosti o poskytnutie tejto podpory alebo jej preddavku, ale aj o žiadosti týkajúce sa schvaľovania jej poskytnutia či zmien takýchto schválení.

**K bodu 19**

Upravujú sa špecifikácie jednotlivých operácií intervencií SPP SR buď v sektore ovocia a zeleniny alebo v určitom sektore ďalších vybraných výrobkov, na ktorých vykonávanie možno výlučne poskytnúť podporu SR, a to jednak úpravou špecifikácie už ustanovených operácií intervencií SPP SR v týchto sektoroch, a jednak doplnením úplne nových operácií intervencií SPP SR v týchto sektoroch. Táto úprava vychádza z prvej zmeny strategického plánu spoločnej poľnohospodárskej politiky Slovenskej republiky, ktorú schválila Európska komisia. Špeciálne zaujímavé je doplnenie celej novej intervencie SPP SR v sektore ovocia a zeleniny, ktorá sa týka výskumu alebo vývoja v oblasti produkcie ovocia a zeleniny alebo v oblasti skladovania tejto produkcie, nakoľko jej vykonávaním môžu príslušní žiadatelia ľahšie dosahovať povinný minimálny podiel 2 % oprávnených výdavkov vynaložených na všetky intervencie v sektore ovocia a zeleniny vykonávané prostredníctvom toho istého operačného programu počas celého obdobia jeho vykonávania, ktorý podľa čl. 50 ods. 7 písm. c) nariadenia (EÚ) 2021/2115 musí byť vynaložený na vykonávanie intervencií v sektore ovocia a zeleniny prepojených so sektorovým cieľom podľa čl. 46 písm. d) nariadenia (EÚ) 2021/2115, ktorým je výskum alebo vývoj udržateľných metód produkcie ovocia a zeleniny. Operácie tejto novej intervencie SPP SR v sektore ovocia a zeleniny sú navrhnuté tak široko, aby si jednotliví žiadatelia o podporu SR na intervencie SPP SR v sektore ovocia a zeleniny mohli čo možno najslobodnejšie navrhnúť konkrétne operácie, ktorými ju budú prostredníctvom svojho operačného programu vykonávať oni sami, ich spoločníci alebo členovia, alebo spoločníci alebo členovia týchto ich spoločníkov alebo členov, podľa špecifických podmienok u toho ktorého žiadateľa. Ďalšie zaujímavé doplnenie operácií intervencií SPP SR buď v sektore ovocia a zeleniny alebo v určitom sektore ďalších vybraných výrobkov, na ktorých vykonávanie možno výlučne poskytnúť podporu SR, sa týka doplnenia viacerých operácií intervencií SPP SR v sektore ovocia a zeleniny, na ktoré sa podpora poskytuje na pokrytie osobitných výdavkov podľa bodu 1. prílohy III k delegovanému nariadeniu (EÚ) 2022/126 (ďalej len „osobitné výdavky“). Keďže poskytovanie podpory na intervencie buď v sektore ovocia a zeleniny alebo v určitom ďalšom sektore na pokrytie časti osobitných výdavkov na ich vykonávanie sa riadi špecifickým výpočtom, ustanoveným v bode 1. prílohy III k delegovanému nariadeniu (EÚ) 2022/126, navrhuje sa operácie intervencií SPP SR v sektore ovocia a zeleniny, na ktoré sa podpora SR poskytuje práve na pokrytie časti osobitných výdavkov na ich vykonávanie, označiť hviezdičkou s vysvetlivkou, že ide o operáciu, na ktorú sa podpora SR poskytuje len na pokrytie časti tých oprávnených výdavkov, ktoré sú osobitnými výdavkami. Taktiež sa k jednotlivým intervenciám SPP SR buď v sektore ovocia a zeleniny alebo v určitom sektore ďalších vybraných výrobkov, na vykonávanie výlučne ktorých možno poskytovať podporu SR, dopĺňajú príslušné špecifické ciele podľa aktuálneho znenia strategického plánu spoločnej poľnohospodárskej politiky Slovenskej republiky, nakoľko strategický plán spoločnej poľnohospodárskej politiky Slovenskej republiky oproti nariadeniu (EÚ) 2021/2115 v platnom znení zužuje, aký špecifický cieľ sa musí jednotlivými intervenciami SPP SR buď v sektore ovocia a zeleniny alebo v určitom ďalšom sektore dosahovať.

**K čl. II**

Účinnosť navrhovaného nariadenia vlády sa navrhuje na 15. októbra 2024, nakoľko termín na podanie žiadosti o zmenu schválenia poskytnutia podpory na vykonávanie intervencií SPP SR buď v sektore ovocia a zeleniny alebo v určitom sektore ďalších vybraných výrobkov počas uplynulej časti kalendárneho roka je novelizovaným nariadením vlády ustanovený na 15. októbra tohto kalendárneho roka. Na účely konania o takejto žiadosti podanej za vykonávanie týchto intervencií počas kalendárneho roka 2024 je potrebné, aby navrhované nariadenie vlády nadobudlo účinnosť najneskôr do skončenia tohto konania.

Podľa § 19 ods. 6 písm. b) zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov v znení zákona č. 133/2023 Z. z. môže všeobecne záväzný právny predpis Slovenskej republiky, ktorý má podľa doložky vplyvov alebo analýzy vplyvov k návrhu tohto právneho predpisu predkladaného do pripomienkového konania vplyv na podnikateľské prostredie, nadobudnúť účinnosť len 1. januára alebo 1. júla príslušného kalendárneho roka s tým, že toto obmedzenie dátumu nadobudnutia účinnosti všeobecne záväzného právneho predpisu Slovenskej republiky sa neuplatňuje na všeobecne záväzný právny predpis Slovenskej republiky vydaný na vykonanie právne záväzného aktu Európskej únie, ktorý nadobúda účinnosť alebo sa začína uplatňovať od iného dátumu.

Navrhované nariadenie vlády má podľa svojej doložky vplyvov a analýzy vplyvov pozitívny vplyv na podnikateľské prostredie, pričom zároveň ide o návrh aproximačného nariadenia vlády, ktoré sa vydáva hlavne na vykonanie nariadenia (EÚ) 2021/2115 v platnom znení, a na vykonanie právne záväzných aktov Európskej únie prijatých na základe právomoci ustanovenej týmto nariadením (EÚ) v platnom znení. Na základe nariadenia (EÚ) 2021/2115 v platnom znení sa konkrétne v zmysle jeho článku 1 ods. 2 od 1. januára 2023 uplatňujú strategické plány spoločnej poľnohospodárskej politiky, vrátane strategického plánu spoločnej poľnohospodárskej politiky Slovenskej republiky, a jeho zmeny sa zas uplatňujú od dátumov určených podľa čl. 119 ods. 8 nariadenia (EÚ) 2021/2115.

Navrhované nariadenie vlády sa vydáva na vykonanie nariadenia (EÚ) 2021/2115 v platnom znení a právne záväzných aktov Európskej únie prijatých na základe právomoci ustanovenej týmto nariadením (EÚ) v platnom znení tak, aby sa ním aktualizovali právne záväzné podmienky poskytovania podpory zo strany orgánu verejnej moci Slovenskej republiky, ku ktorých aktualizácii došlo na základe schválenia prvej zmeny strategického plánu spoločnej poľnohospodárskej politiky Slovenskej republiky.

Keďže teda zmeny strategického plánu spoločnej poľnohospodárskej politiky sa uplatňujú od dátumov určených podľa čl. 119 ods. 8 nariadenia (EÚ) 2021/2115, na všeobecne záväzný právny predpis Slovenskej republiky, ktorý má byť vydaný na vykonanie nariadenia (EÚ) 2021/2115 v platnom znení a právne záväzných aktov Európskej únie prijatých na základe právomoci ustanovenej týmto nariadením (EÚ) v platnom znení vo vzťahu k zmenám strategického plánu spoločnej poľnohospodárskej politiky Slovenskej republiky, a ktorý má podľa doložky vplyvov alebo analýzy vplyvov k návrhu tohto všeobecne záväzného právneho predpisu predkladaného do pripomienkového konania vplyv na podnikateľské prostredie, sa podľa § 19 ods. 6 písm. b) zákona č. 400/2015 Z. z. v znení zákona č. 133/2023 Z. z. neuplatňuje obmedzenie nadobudnutia účinnosti tohto právneho predpisu len na 1. januára alebo 1. júla príslušného kalendárneho roka.